Здружението на новинарите на Македонија (ЗНМ), Европската федерација на новинари (ЕФН) и Иницијатива за Европска Перспектива (ИЕП), партнери во проектот „Тренинг -Академија за новинари и медиумски работници - Т-АЈМ“ финансиран од страна на Европската Унија, објавуваат

**ОГРАНИЧЕН ПОВИК**

**за финансиска поддршка на граѓански организации**

**во рамките на проектот финансиран од Европската Унија:**

**„Тренинг-Академија за новинари и медиумски работници – Т-АЈМ“**

(**Training – Academia of Journalists and Media Workers- T-AJM)**

**Код на проектот: ИПА III/ 2022/ 441 – 824**

**Краен рок за доставување на пријавата: 04.12.2023, до 23:59 ч**

**УПАТСТВО**

**За проектот**

Според извештајот на ЕК за 2022 година, Северна Македонија е релативно подготвена во областа на слободата на изразување. *Земјата треба да продолжи да работи на ревидирање на правната рамка со која се уредуваат медиумите во согласност со правото на ЕУ, имплементација на стратегијата за реформи на јавниот радиодифузен сервис и навремено да се адресираат сите случаи на закани и акти на насилство врз новинарите, како и да се осигура дека сторителите ќе бидат изведени пред лицето на правдата.*

Во таа насока е целта на проектот „Тренинг-Академија за новинари и медиумски работници – Т-АЈМ“ да придонесе за подобрување на општествените можности кои се важни за создавање на поволна средина која ќе ја негува слободата на изразување и слободата на медиумите. На овој начин ќе се зајакне безбедноста на новинарите, истовремено нудејќи поддршка според потребите, и механизми за зајакнување на капацитетите на целните групи и промовирање на новинарството како двигател на слободниот проток на информации за (општествен) развој.

**Цел на повикот за финансиска поддршка на граѓански организации**

Целта на овој повик е да се поддржат иновативни акции кои ќе придонесат за:

- подигање на свеста и промовирање на слободата на изразување и слободата на медиумите,

- безбедноста и интегритетот на новинарите и новинарството како двигател на слободниот проток на информации за (општествен) развој

**Акции кои можат да се финансираат со овој повик**

Предложените акции треба да придонесат кон остварување на целите и резултатите на повикот.

**Индикативна листа на акции подобни за финансирање со овој повик:**

* Акции за унапредување на интегритет на медиумите и откривање, посочување и делување против дезинформациите во медиумите;
* Акции за промовирање на родовата еднаквост во медиумскиот сектор преку промовирање на родово чувствително новинарство, превенција и подигање на свеста за насилството врз новинарките, градење капацитети за безбедност на новинарките и друго;
* Акции за зајакнување на медиумската и дигиталната писменост, плурализмот и стандардите за квалитет на новинарството;
* Акции за градење капацитети и унапредување на соработката и вмрежување на новинарските здруженија, промовирање на новинарските права, професионалната етика, интегритет, безбедноста на новинарите и друго;
* Акции за промовирање на соработката во унапредување на иновативни алатки за новинарство, градење капацитети и одржливост на независните медиуми;
* Акции за градење капацитети и подигање на свеста за обврската на државата да ги заштити и обезбеди правата на слобода на мислење и изразување и да се стави крај на неказнивоста за нападите врз новинарите;
* Акции за стимулирање на културата на плурализам во медиумите, демократски вредности, критичко размислување и меѓу културна толеранција;
* Акции за стимулирање на употребата на социјалните медиуми и дигиталните алатки воопшто со цел поголема и подобрена транспарентност, комуникација и видливост, со фокус на процесот на пристапување во ЕУ.

Акции кои не се споменати погоре, но се јасно поврзани со целта и резултатите на повикот, ќе бидат земени предвид.

**Следниве акции се сметаат за неприфатливи за финансирање:**

* Акции кои се однесуваат само или главно на индивидуални спонзорства за учество на работилници, семинари, конференции, конгреси;
* Акции кои се однесуваат само или главно за индивидуални стипендии, студии или курсеви за обука;
* Акции за поддршка на политички партии, поврзани со политички партии или од политички / партиски карактер, и екстремистички / радикални групи;
* Оперативно финансирање на апликантот за функционирање на организацијата;
* Акции кое се однесуваат на промоција на пазарот;
* Акции кои вклучуваат доделување грантови (т.е. користење на средствата за доделување грантови или заеми на други организации);
* Акции кои се однесуваат само или главно на инвестиции во инфраструктурата и/или набавка на опрема.

**Фонд за поддршка**

Вкупниот фонд за поддршка е 60.000 EUR. Секој грант што се бара според овој повик за предлози мора да биде помеѓу следниов минимален и максимален износ:

* Минимален износ на грант: 10.000 EUR.
* Максимален износ на грант: 15.000 ЕUR.

Обезбедување средства од други или сопствени извори (ко-финансирање) за спроведување на предлог акцијата не е задолжително.

**Времетраење и локација на проектот**

Времето за спроведување на проектот не може да биде пократко од 8 месеци и подолго од 12 месеци. Спроведувањето на проектите кои ќе бидат поддржани преку овој повик за мали грантови треба да започне во јануари 2024 година. Проектите треба да бидат реализирани во Република Северна Македонија.

**Услови за учество во повикот**

Повикот е отворен за граѓанските организации кои ги исполнуваат следниве услови:

* Да се регистрирани во Република Северна Македонија согласно Законот за здруженија и фондации, најмалку 2 години пред објавувањето на повикот;
* Да се директно одговорни за подготовката, управувањето и спроведувањето на акцијата.
* Да не се корисници на финансиска поддршка за граѓански организации овозможена преку проекти финансирани од Европската Унија по повик број EuropeAid/175431/DD/ACT/MK

Пријавата може да биде поднесена самостојно, или во партнерство со најмногу еден партнер. Организацијата партнер треба да ги исполнува наведените услови како и организацијата носител .

**Број на апликации и грантови по подносител**

**Една организација** може да аплицира **само еднаш**, или како носител или како партнер.

**Видливост**

Подносителот на предлогот за проект (и партнерот, доколку е применливо) мора да ги почитува правилата за видливост на ЕУ. За таа цел, во случај на доделување на грант, носителот ќе треба да ги следи инструкциите кои се составен дел од договорот за грант.

**Прифатливи и неприфатливи трошоци**

Во интерес на подносителот е да се обезбеди реален и економичен буџет. Буџетот треба да биде прикажан во евра (ЕУР).

**Прифатливи директни трошоци**

Прифатливи трошоци се реалните трошоци направени од страна на корисникот на грантот, коишто ги исполнуваат следниве критериуми:

* Направени се во периодот на спроведување на акцијата како што е наведено во договорот за грант, и се однесуваат на активностите реализирани за време на периодот на имплементација;
* Наведени се во вкупниот буџет за акцијата (во приложениот буџетски образец);
* Неопходни се за спроведување на акцијата;
* Можат да се идентификуваат и да се проверат, евидентирани се во сметководствената евиденција на корисникот на грантот, и се утврдени според важечките сметководствени стандарди на Република Северна Македонија;
* Се во согласност на важечкото законодавство за финансиско и материјално работење;
* Ги почитуваат правилата за националност и потекло.

 **Следниве директни трошоци на корисникот на грантот се прифатливи**:

* Трошоци за персоналот (проектниот тим) на акцијата, што одговараат на реалните бруто плати, вклучувајќи ги и трошоците за социјално осигурување и други трошоци поврзани со надоместокот; платите и трошоците за ангажирање на проектниот персонал не треба да ги надминуваат оние вообичаено исплатувани од страна на корисникот на грантот, да не изнесуваат повеќе од 30% од вкупниот буџет;
* Трошоци за патување и дневни трошоци за проектниот тим и другите лица кои учествуваат во акцијата, под услов трошоците да се реални и поткрепени со соодветни документи;
* Трошоци за изнајмување на опрема, и набавки и услуги неопходни за целите на акцијата.

**Неприфатливи трошоци**

Следните трошоци нема да се сметаат за прифатливи:

* долгови и трошоци за сервисирање на долг (камати);
* резерви за загуби или потенцијални идни обврски;
* трошоци пријавени од страна на корисникот на грант и финансирани од други донатори или од други активности финансирани од ЕУ;
* купување и рехабилитација на земјиште или згради;
* загуби од девизни конверзии;
* кредити на трети страни;
* данок на додадена вредност (ДДВ).

**Напомена**: При пополнување на формуларот за буџет, земете предвид дека проектот ќе треба да биде ослободен од плаќање на ДДВ. Избраните кандидати ќе бидат обврзани да спроведат постапка за пријавување и ослободување од ДДВ.

**Ко-финансирање во натура**

Ко-финансирањето во натура (на пример, валоризација на постоечката опрема, донации, волонтерска работа, и слично) не се смета за вистински трошок и не е прифатливо.

**Постапка за поднесување на пријава**

Повикот е ограничен и се состои во две фази:

* + Прва фаза: Поднесување на концепт нота
	+ Втора фаза: Поднесување на целосен предлог проект

**Напомена:** Само оние подносители чиишто пријави ќе бидат одобрени во првата фаза, ќе добијат покана за втората фаза, односно за подготовка и доставување на целосен предлог проект.

**Прва фаза: Поднесување на концепт нота**

Пријавата за првата фаза се состои од:

* Образец за пријавување – концепт нота (Прилог 1)
* Во прилог на пријавата задолжително се доставуваат и:
* Изјава на носителот на пријавата
* Тековна состојба од Централен регистар за апликантот и партнерите (доколку има партнери) не постара од шест месеци,

Пријавата треба да биде целосна, пополнета согласно упатствата дадени во обрасците и да ги вклучува сите потребни дополнителни документи. Нецелосните пријави нема да бидат земени предвид при оценувањето и ќе бидат отфрлени.

Пријавите се доставуваат **по електронски пат** на следната адреса**:** **contact@iep.mk** **најдоцна до 04.12. 2023, 23:59 часот** со назнака во предметот на пораката **„ Предлог за проект – фаза 1 по повик ИПА III/ 2022/ 441 – 824**“. Пријави коишто ќе стигнат по предвид рок нема да бидат земени предвид при оценувањето и ќе бидат отфрлени.

**Напомена:** Евентуални прашања во врска со повикот можат да бидат поставени исклучиво по писмен пат на следнава електронска пошта: **contact@iep.mk**најдоцна до 29.11.2023, со назнака во предметот на пораката **„Прашања по повик ИПА III/ 2022/ 441 – 824“.**

**Услови и постапка за оценување и избор на примените пријави**

По приемот на пријавата (концепт нота), постапката за оценување се состои од две фази, административна проверка и евалуација на пријавата. Само пријавите кои ќе ја поминат административната проверка ќе бидат оценувани од страна на тричлена комисија.

**Административна проверка**

При административната проверка се врши проверка на исполнувањето на следниве услови:

* Навременост на пријавата (пријавата е доставена во предвидениот рок),
* Комплетност на пријавата (доставени се бараните документи: Изјава на подносителот и Тековна состојба од ЦРМ не постара од 6 месеци) ,
* Правилно пополнување на пријавата (пријавата е поднесена во бараниот образец и е целосно пополнета согласно дадените насоки; рокот на реализација е помеѓу 8 и 12 месеци; побараниот буџет е помеѓу 10,000 и 15,000 евра) ,
* Дали се исполнети наведените услови за овој повик (подносителот и партнер организацијата се регистрирани најмалку 2 години пред објава на повикот; не се корисници на финансиска поддршка за граѓански организации овозможена преку проекти финансирани од Европската Унија по повик број EuropeAid/175431/DD/ACT/MK; на повикот се јавуваат само еднаш, или како носител или како партнер) .

Доколку пријавата не ги задоволи овие услови ќе биде отфрлена и за тоа ќе биде известен подносителот.

**Евалуација на примените пријави**

Пријавите кои ќе ја поминат фазата на административна проверка ќе бидат оценети од страна на тричлена комисија. При оценувањето комисијата ќе се води од следниве критериуми за избор:

* Релевантност на проектот (најмногу 20 бодови),
* Квалитет, ефикасност и остварливост на планираните активности (најмногу 20 бодови),
* Капацитет и искуство на организацијата носител и организацијата партнер (доколку е применливо) (најмногу 10 бодови)

**Напомена:** Врз основа на спроведениот процес на оценување ќе биде изработена ранг листа на пријави. Само пријавите со оценка од најмалку 35 бодови ќе бидат земени предвид за следната фаза и ќе бидат поканети да подготват и да поднесат целосен предлог проект.

**Втора фаза: Поднесување на целосен предлог проект**

Пријавата за втората фаза се состои од:

* Образец за пријавување на целосен предлог - проект
* Образец за предлог-буџет

**Напомена:** Обрасците за втората фаза ќе им бидат испратени на избраните кандидати кои ја поминале првата фаза и се поканети да подготват и да поднесат целосен предлог проект.

Елементите наведени во концепт-нотата не смеат да се менуваат во целосната апликација.

Износот на побараниот буџет во првата фаза може да варира најмногу 10% во втората фаза, но во рамките на предвидените граници за минимален и максимален износ на грант.

**Услови и постапка за оценување и избор на примените пријави за целосен предлог проект**

По приемот на пријавата (целосен предлог проект), постапката за оценување се состои од две фази, административна проверка и евалуација на пријавата. Само пријавите кои ќе ја поминат административната проверка ќе бидат оценувани од страна на тричлена комисија.

**Административна проверка**

При административната проверка се врши проверка на исполнувањето на следниве услови:

* Навременост на пријавата (пријавата е доставена во предвидениот рок наведен во писмото за покана),
* Комплетност на пријавата (доставени се бараните документи: целосна пријава за предлог проект и буџет, Изјава на носителот и организацијата-партнер, доколку е применливо),
* Правилно пополнување на пријавата (пријавата за целосен предлог проект и буџет се поднесена во бараните обрасци, и се целосно пополнета согласно дадените насоки; рокот на реализација е помеѓу 8 и 12 месеци; побараниот буџет е помеѓу 10,000 и 15,000 евра) ,

Доколку пријавата не ги задоволи овие услови ќе биде отфрлена и нема да бидат оценувана од страна на тричлена комисија.

**Евалуација на примените пријави**

Пријавите кои ќе ја поминат фазата на административна проверка ќе бидат оценети од страна на тричлена комисија. При оценувањето комисијата ќе се води од следниве критериуми за избор:

|  |  |
| --- | --- |
| Критериуми за оценка  | Бр. на бодови |
| Организациски капацитет за спроведување на предлог-проектот  | 20 |
| 1.1. Дали организацијата има доволно искуство во проектен менаџмент? | 10 |
| 1.2. Дали организацијата има капацитет за управување? (вклучувајќи човечки ресурси, опрема и способност да раководи со буџетот) | 10 |
| Релевантност на предлог-проектот со дефинираните цели и резултати на повикот (се преземаат од концепт нотата) | 20 |
| 2.1 Дали предлог-проектот е во согласност со поставените цели и очекувани резултати наведени во повикот?  | 10 |
| 2.2 Колку е кохерентен целокупниот дизајн на предлог-проектот?  | 10 |
| Опис на предлог-проектот (општа цел, специфична цел, резултати, активности, план)  | 30 |
| 3.1 Дали предложените активности се соодветни, и во согласност со поставените цели и резултати? | 10 |
| 3.2 Дали акцискиот план е јасен и изводлив? | 10 |
| 3.3 Дали постојат јасно дефинирани индикатори за мерење на постигнувањата?  | 10 |
| Претходно искуство во акции и активности релевантни за повикот | 10 |
| 4.1 Дали организацијата има претходно преземено акции за  | 10 |
| Буџет и ефикасност на трошоците | 20 |
| 5.1 Дали активностите се соодветно изразени во буџетот? | 10 |
| 5.2 Дали односот помеѓу предвидените трошоци и очекуваните резултати е соодветен?  | 10 |
| ВКУПНО  | 100 |

Во текот на процесот на оценување, комисијата може да побара дополнителни информации од подносителот на пријавата за целосен предлог-проектот (за носителот или партнерот доколку е применливо) на апликацијата, коишто смета дека се потребни за завршување на оценувањето.

**Напомена:** Врз основа на спроведениот процес на оценување ќе биде изработена ранг листа на пријави за целосен предлог проект. Само пријавите со оценка од најмалку 80 бодови ќе бидат пред-селектирани како кандидати за склучување на договор за грант, во согласност со расположливиот буџет.

За пријавите кои нема да бидат пред-селектирани ќе биде испратено известување до подносителот со информација за постигнатите бодови.

**Постапка за избор и склучување договор**

Подносителите на пред-селектираните пријави ќе бидат писмено известени за изборот. Носителите на повикот го задржуваат правото доколку има потреба да побараат да се извршат одредени корекции во поднесениот образец за пријавување и предлог-буџетот (*Процес на преговарање*).

По завршувањето на процесот на преговарање ќе биде склучен договор за грант со апликантот и ќе бидат дадени насоки за спроведување на постапка за ослободување од ДДВ.

**Обврски на подносителите на пријавите кои ќе бидат избрани за поддршка**

Подносителите кои ќе бидат избрани за финансиска поддршка на нивните проекти ќе имаат обврска да се вклучат и во други активности предвидени со проектот „Тренинг-Академија за новинари и медиумски работници -Т-АЈМ“, како што се:

* Учество во настани за промоција на проектот;
* Учество на обуки (менторство) обезбедено од страна на проектот за време на спроведување на грантот;
* Учество во активностите за следење и оценување, предвидени со проектот.

**Индикативна временска рамка**

|  |  |  |
| --- | --- | --- |
| 1 | Објава на повикот  | 21.11.2023 |
| 2 | Краен рок за поставување прашања | 29.11.2023 |
| 3 | **Фаза 1 (концепт нота) - к**раен рок за поднесување  | 04.12.2023 |
| 4 | Известување за **резултатите од Фаза 1 (концепт нота)**  | 07.12.2023\* |
| 5 | **Фаза 2 (целосен предлог проект) - краен рок за поднесување** | 05.1.2024\* |
| 6 | Известување за **резултатите од Фаза 2 (целосен предлог проект)** | 17.1.2024\* |
| 7 | Потпишување на договори за грант  | 26.1.2024\* |

\*Ова е индикативна временска рамка и датумите (освен датумите под 1,2 и 3) може да подлежат на промени.